
ACTA 

ACTA PII PP. XI 
SACRUM CONSISTORIUM 


I 
CONSISTORIUM SECRETUM 


Feria secunda, die xvi Octobris anno MDCCccoxxxiI, in Palatio Aposto- 
lico Vaticano fuit Consistorium secretum, cuius acta ex ordine referuntur: 


I. - CAMERARIATUS SACRI COLLEGII 


Ssmus Dominus Noster Perulam Sacri Collegii S. R. E. Cardinalium, 
quam habebat cl. me. Bonaventura Card. Cerretti dum viveret, tradidit — 
Revmo Cardinali Achilli Locatelli pro hoc anno ipsius Sacri Collegii 8S. R. E. 
Cardinalium Camerario. 

Deinde haec fuit 


Il. — ALLOCUTIO SSMI DOMINI NOSTRI 


VENERABILES FRATRES 


Auspicato, Venerabiles Fratres, imo felicissime et temporis 
adiunctis omnino congruenter accidit, ut in tali temporis mo- 
mento coetum hune Consistorialem celebremus. 

Convenimus enim ex una parte medium iter in suo cursu 
habente hoc Anno Sancto extraordinario, quem totus Nobiscum 
mundus Annum Sanctum Redemptionis appellat, quippe quem 

indixerimus in memoriam Redemptionis humanae a Iesu Christo 
Domino et Servatore nostro ante undeviginti saecula peractae: 
est autem Redemptio omnium supernaturalium thesaurorum, 
nominatim vero omnis sanctitatis, radix et fons. Ex alia autem 
parte convenimus ut de sanctitate et de Sanctis tractemus. 
Agitur enim de sollemni canonizatione Beatae Mariae Bernardae 
Soubirous, seu virginis illius fortunatissimae, cui Beata Virgo 
Maria benignissime arrisit in specu Lapurdensi, peregrinatio- 
num et miraculorum absque numero theatro mox futuro; necnon 
Beatae Ioannae Antidae Thouret, pariter virginis, et fundatricis 
Instituti Sororum a Caritate. 

Quamvis autem de utraque causa Sacrorum Rituum Congre- 
gatio, pro munere suo, et rigoroso ut in eiusmodi assolet exa- 
mine, et diligentissimis discussionibus, etiam in plenariis coram 
Nobis conventibus habitis, sententiam suam pronunciaverit, 
placuit tamen suffragia vestra de more exquirere et habere. 
Quorum suffragiorum mox ferendorum intuitu, placet Nobis ut 
dilectissimus Nobis Cardinalis Camillus Laurenti, Sacrorum Ri- 
tuum Congregationi Praefectus, compendiosa narratione referat 
tum vitam, virtutes et miracula Beatarum virginum, quas 
supra laudavimus, tum acta universa quae in earundem causis 
Beatificationis et Canonizationis Sacrorum Rituum Congregatio, 
servatis de iure servandis, admisit et approbavit. 


Ill. RELATIO CAUSAE BB. MARIAE BERNARDAE SOUBIROUS 
ET IOANNAE ANTIDAE THOURET 


Ad haee Revmus Cardinalis Sacrae Rituum Congregationis Praefectus, 
Ssmhi iussa faciens, sermonem habuit de causa Beatae Mariae Bernardae 
Soubirous, virginis, quo expleto Sshus Revmorum Patrum Cardinalium 
suffragia hisce verbis exquisivit: 


Audistis, Venerabiles Fratres, et in perspicua recensione 
Eminentissimi oratoris paene vidistis quae et quanta suadeant 
ut ad sollemnem Canonizationem Beatae Mariae Bernardae Sou- 
birous procedatur: quid vobis videtur ? 

Tum singuli Patres sententiam suam aperuerunt. Hisce feliciter expletis 
item Revmus Cardinalis Camillus Laurenti, de causa Beatae Ioannae 
Antidae Thouret, virginis, compendiose diserteque retulit. Tum Ssmus: 


En processit coram vobis, veluti rediviva ad vocem Emi- 
nentissimi oratoris sui, imago illa splendida sanctae fortitudinis 
quae fuit virgo Ioanna Antida Thouret: an placet ut ad eius 
item sollemnem Canonizationem procedamus ? 


Similiter itaque Revmi Patres quid ea de re sentirent singillatim 
declaraverunt. Horumque suffragia Beatissimus Pater his excepit: 


Pergratum perque iucundum Nobis est vota vestra, Vene- 
rabiles Fratres, votis Nostris in utramque nobilissimam causam 
conformia comperisse. Iam restat ut ad creationem Episcopo- 
rum procedamus. 


IV.— OPTIO ECCLESIAE 


Tum Revmus Cardinalis Henricus Gasparri, dimisso titulo Sancti Bar- 
tholomaei in Insula, optavit Ecclesiam suburbicariam Veliternam. Quo 
ex aula egresso Beatissimus Pater, panditam optionem benigno favore 
prosequi intendens, providit Ecclesiae Veliternae de Revmo Henrico 
S. R. E. Card. Gasparri, eum praeficiens in Episcopum et Pastorem, 
prout in decreto expediendo. 


V.— PROVISIO ECCLESIARUM 


In aulam Consistorialem iterum ingressus Revmus Cardinalis Henricus 
Gasparri, locum suum petiit postremum inter Cardinales ordinis episco- 
palis. Dein Ssthus sacrorum Antistites per Apostolicas sub plumbo Lit- 
teras iam Ecclesiis datos renunciavit ut infra: 


ARCHIEPISCOPOS: 


Laodicensem in Phrygia, Hamletum Ioannem Cicognani, Delegatum 
Apostolicum in Foederatis Americae Septemtrionalis Civitatibus. 

Toletanum, Isidorum Goma y Tomas, iam Episcopum Tirasonensem. 

Syracusanum, Hectorem Baranzini. 

Larissensem, Dominicum Spolverini. 

Oxyrinchitanum, Ioannem Evangelistam de Lima Vidal, iam Avehio- 
piscopum-Episcopum Villaregalensem. 

Brysiensem, Henricum Streicher, iam Episcopum Thabracensem. 

Sanctae Fidei in America Septemtrionali, Rodulphum Gerken, iam Epi- 
scopum de Amarillo. 

Ratiarensem, Andream Killian, iam Episcopum Portaugustanum, 
Coadiutorem cum iure futurae successionis R. P. D. Roberti Gulielmi 
Spence, Archiepiscopi Adelaidensis. 

Cypselensem, Raymundum Prendiville, Coadiutorem cum iure futurae 
successionis R. P. D. Patricii Iosephi Clune, Archiepiscopi Perthensis. 

Arcadiopolitanum, Aemilium Yelle, Coadiutorem cum iure futurae 
successionis R. P. D. Arcturi Beliveau, Archiepiscopi Sancti Bonifacii. 

Barensem, Marcellum Mimmi, iam Episcopum Cremensem. 

Proconnesium, Basilium Cattan, iam Archiepiscopum Berytensem et 
Gibailensem Melchitarum. 

Phasianum, Iacobum Leen, Episcopum Portus Ludovici. 

Mardensem Armenorum, Aloisium Batanian. 

Aleppensem Armenorum, Gregorium Hindié. 

Berytensem et Gibailensem Melchitarum, Maximum Saygh, iam Arehie- 
piscopum Tyrensem Melchitarum. 

Quitensem, Carolum Mariam Della Torre, iam Episcopum Guayaqui- 
lensem. 

Docleaensem, Paulum Marella, Delegatum Apostolicum in Iaponia. 

Limanum, Petrum Paschalem Franciscum =e, iam Episcopum 
Cuschensem. 


EPISCOPOS: 


Huajuapamensem, Ianuarium Mendez y del Rio, iam Episcopum 
Tehuantepecensem. 

Tifernatensem, Mauritium Franciscum Crotti. 

Gadicensem et Septensem, Raymundum Perez y Rodriguez, Patriar- 
cham Indiarum Occidentalium. 

Halicarnassensem, Leopoldum Lara y Torres, iam Episcopum Tacam- 
barensem. 

Syenitanum, Iacobum Antonium Walsh. . 

Vaterfordiensem et Lismoriensem, Ieremiam Kinane. 

Syracusensem, Ioannem Duffy. 

Anthedonensem, Edgarium Antonium Haering, primum Vicarium Apo- 
stolicum de Shohchow. 

Letaewm, Pacificum Titianum Micheloni, Vicarium Apostol. Arabiae, 

Tulanensem, Iosephum Bonhomme, Vicarium Apostolicum Basutolan- 
densem. 

Nobensem, Iosephum Trudel, Vicarium Apostolicum Taborensem. 

Urusitanum, Gulielmum Thomam Porter, Vicarium Apostolicum a 
Litore Aureo. 

Arcensem, Henricum Leven, Vicarium Apostolicum Insularum Sundae 
minorum. 

Bonustensem, Martinum Lajeunesse, Coadiutorem cum iure futurae 
successionis R. P. D. Ovidii Charlebois, Vicarii Apostolici de Keewatin. 

Montereyensem Fresnensem, Philippum Scher. 

Corumbensem, Vincentium Priante. 

Thinisensem, Venantium Franciscum Filippini, Vicarium Apostolicum 
de Mogadiscio. 

Amathusium, Georgium de Jonghe d’Ardoye, Vicarium Apostolicum 
de Yiinnanfu. 

Medelitanum, Iosephum Lérks, Vicarium Ap. Novae Guineae Centralis. 

Hephaestiensem, Ioannem Capobianco, Auxiliarem R. P. D. Petri © 
Pacifici, Archiepiscopi Spoletani. 

Tavianum, Carolum Niemira, Auxiliarem R. P. D. Petri Casimiri 
Bukraba, Episcopi Pinskensis. 

Villaregalensem, Antonium Valentem de Fonseca, iam Episcopum titu- 
larem Ceramensem. 

Ceramensem, Ernestum Aloisium Joie, Coadiutorem cum iure futurae 
successionis R. P. D. Aloisii Iustini Gumy, Episcopi Portus Victoriae. 

Aelaniticum, Aloisium Hudal. 

de Queretaro, Marcianum Tinajero. 

Sareptenum, Franciscum Auvity, Auxiliarem R. P. D. Martini Hiero- 
nymi Izart, Archiepiscopi Bituricensis. 

Cucusenum, Sergium Der Abraamian. 

Northantoniensem, Laurentium Youens. 

Helenensem, Raphaelem Hayes. 

de Bacolod, nuper erecta dioecesi, Casimirum Lladoc. 

Thabracensem, Augustum Cogneau, Auxiliarem R. P. D. Adulphi 
Ivonis Mariae Dupare, Episcopi Corisopitensis. 

Myndiensem, Antonium Giordani. 

Lavantinum, Ioannem Iosephum Tomadi¢, iam Episcopum titularem 
Bargalensem. 

Seatilensem, Gerardum Shaughnessy. 

Manizalensem, Ioannem Emmanuelem Gonzalez. 

Bargalensem, Gregorium Brandsma, Vicarium Apostolicum de Kisumu. 

Sancti Iosephi in America, Carolum Hubertum Le Blond. 

Isbitanum, Andream Rohracher, Auxiliarem R. P. D. Adami Hefter, 
Episcopi Gurcensis. 

Orisenum, Benedictum Paulum Alves de Souza, iam Episcopum dioe- 
cesis Spiritus Sancti. 

Alexandrinum Armenorum, Iacobum Nessimian, iam Archiepiscopum 
Mardensem, servato titulo Archiepiscopi ad personam. 

Massanum et Populoniensem, Faustinum Baldini. 

-Tudertinum, Alfonsum Mariam De Sanctis, iam Episcopum Signinum. 

Fluminensem, Antonium Santin. 

Modrenum, Iacobum Hugonem Ryan. 

Roffensem in America, Eduardum Mooney, iam Archiepiscopum Ireno- 
politanum in Isauria, servato ad personam titulo Archiepiscopi. 

Celsonensem, Valentinum Comellas y Santamaria, iam Episcopum titu- 
larem Amathusium in Palaestina. 

Monasteriensem, Clementem von Galen. 

Tehuantepecensem, Iesum Villareal. 

Sitensem, Christianum Winkelmann, Auxiliarem R. P. D. Ioannis 
Glennon, Archiepiscopi Sancti Ludovici. 

Phocaeensem, Eugenium Baziak, Auxiliarem R. P. D. Boleslai Twar- 
dowski, Archiepiscopi Leopoliensis Latinorum. 

Cremensem, Franciscum Franco, iam Episcopum Octeriensem. 

Mazariensem, Salvatorem Ballo Guercio, iam Episcopum Oéensem et 
Praelatum nullius Sanctae Luciae. 

Montis Politiani, Aemilium Giorgi. 


VI. — CONFIRMATIONES 


Insuper Ssmus confirmare se dixit ratasque habere electiones, canonice 
factas in Synodo Episcoporum Syrorum, R. D. Georgii Steté ad Eccle- 
siam archiepiscopalem Damascenam Syrorum, et R. D. Hanna Hebbé 
in Auxiliarem, titulo episcopali Urimensi condecoratum, R. P. D. Ignatii 
Gabrielis Tappouni Patriarchae Antiocheni Syrorum. 

Item ratam habuit electionem, canonice factam in Synodo Episcoporum 
Maronitarum, R. D. Antonii Abd ad Ecclesiam archiepiscopalem Tripo- 
litanam Maronitarum. 


PRAESTATIO IURAMENTI ET POSTULATIO PALLIORUM 


Tum Revmus Cardinalis Henricus Gasparri, Episcopus Veliternus, ad 
solium accedens, iuramentum in manibus Beatissimi Patris praestitit. 

Postea vero peracta est postulatio Palliorum Ecclesiarum metropoli- 
tanarum Toletanae, Syracusanae, Sanctae Fidei, Barensis, Quitensis et 
Limanae. 

II 


CONSISTORIUM PUBLICUM 


Feria V, die 19 Octobris, in Aula supra Porticum Basilicae Vaticanae 
fuit Consistorium publicum pro Canonizatione Beatarum Mariae Bernar- 
dae Soubirous, virginis, ex Instituto Sororum a Caritate et Instructione 
Christiana Nivernen., et Ioannae Antidae Thouret, virginis, Fundatricis 
Instituti Sororum a Caritate. Praestita itaque de more a Revmis DD. Car- 
dinalibus Summo Pontifici obedientia, Illmi Domini Ioannes Guasco et 
Vincentius Sacconi Sacrae Aulae Consistorialis Advocati, relatis breviter 
vita et miraculis respective Beatae Mariae Bernardae Soubirous, et Beatae 
Ioannae Antidae Thouret, pro earumdem Canonizatione institerunt. 

Et R. P. D. Antonius Bacci, Apostolicarum litterarum ad Principes 
Secretarius, stans a sinistro latere Pontificii Solii, cappa indutus, DD. Ad- 
vocatis in genua provolutis Sanctitatis Suae nomine, his verbis re- 
spondit: 


« Perhonorifico munere fungor ad orationes vestras respondendi Augu- 
stum Pontificem avere vehementer Beatas Virgines Mariam Bernardam 
Soubirous atque loannam Antidam Thouret, quarum vos causam diserte, 
ut soletis, perorando dixistis, in sanctarum caelitum numerum referre. 

« Altera enim, ob suavissimi animi sui candorem, digna profecto visa est, 
cui Immaculata Deipara Virgo ad Lapurdensem specum se conspiciendam 
dederit; ac dein, in Nivernensem Sororum a caritate et a christiana insti- 
tutione Congregationem cooptata, regularis vitae disciplina ceterisque vir- 
tutibus ita excelluit, ut omnibus exemplo admirationique esset. Altera vero, 
ob quamdam virilis ingenii sui fortitudinem, catholicae fidei caritatisque 
robore adauctam, difficillimis temporibus — desaeviente nempe ubique 
per Galliam religiosarum civiliumque rerum perturbatione — non modo Ee- 
elesiae hostibus christiano pectore obstitit, sed condito etiam sanctimo- 
nialium instituto, ad tot flagitia expianda, ad tot detrimentis malorum- 
que periculis medendum et ad feliciora reducenda tempora omni ope 
allaboravit. 

« Accedit quod nihil antiquius habet Beatissimus Pater, quam ut, unde- 
vicesimo revoluto saeculo a divina peracta Redemptione, videant omnes 
animoque perpendant pulcherrimos sanctitatis flores, pretioso Iesu Christi 
cruore irroratos et altos, in Catholica Ecclesia defuisse numquam, numquam 


deesse. 

« Attamen, ut omnia, gravissima hac in causa, de more serventur, pontifi- 
calem sententiam suam, falli nesciam, non ante editurus est, quam in pro- 
ximo Consistorio semipublico omnes, qui aderunt, Purpurati Patres, Pa- 
triarchae, Archiepiscopi et Episcopi mentem cuiusque suam aperuerint. 

« Atque interea nos admonet universos, ut sibimet ipsi a Spiritu Sancto 
Paraclyto superni luminis copiam impetrare ne desistamus ». 


CONSTITUTIONES APOSTOLICAE 
I 


DE DISMEMBRATIONE ALIQUOT PAROECIARUM DIOECESIUM GURCENSIS ET 
LABACENSIS, EARUMQUE AGGREGATIONE DIOECESIBUS UTINENSI, GORI- 
TIENSI ET TERGESTINAE. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quo Christi fideles facilius ac expeditius valeant Pastores adire suos, 
maxime procul dubio interest, ut dioecesium fines, quantum fieri possit, 
iidem sint ac civilium Statuum limites. 

Quum itaque, praefinitis politicis inter Italicum, Iugoslavicum et Au- 
striacum Status finibus, nonnullae Labacensis et Gurcensis dioecesium 
territorii partes in Regno Italico inclusae fuerint, Nos, attento sollemnis 
Conventionis inter Sanctam Sedem et Italorum Regnum articulo sexto- 
decimo, auditis venerabilibus fratribus Labacensi et Gurcensi, necnon 
Utinensi, Goritiensi ac Tergestino Antistitibus, ac omnibus mature per- 
pensis, quas supra diximus territorii partes, ratione potissimum habita 
civilium provinciarum circumscriptionum, in quibus illae modo exstant, 
italicis dioecesibus aggregare peropportunum duximus. 

Quapropter, suppleto, quatenus opus sit, quorum interest vel eorum qui 
sua interesse praesumant consensu, de Apostolicae potestatis plenitudine, 
haec quae sequuntur decernimus atque statuimus. 

I. A dioecesi Gurcensi decanatum J'arvisinum, a dioecesi vero Laba- 
censi paroeciam Fusine in Valromana dismembramus, eaque archidioe- 
cesi Utinensi perpetuo adnectimus. 

II. Ab eadem dioecesi Labacensi decanatus Jdria et Vippacco subtra- 
himus, eosque Goritiensi archidioecesi adiungimus. 

Ill. Tandem decanatum Postumia, cuius territorium ad Labacensem 
dioecesim hucusque pertinuit, Tergestinae dioecesi assignamus. — 

Quibus omnibus ut supra dispositis, ad eadem omnia exsecutioni man- 
danda venerabilem fratrem Franciscum Borgongini-Duca, Archiepisco- 
pum titularem Heracleensem, apud Regnum Italicum Nuntium Aposto- 
licum, deputamus, eique necessarias et opportunas tribuimus facultates 
tum omnes et singulas dirimendi controversias in exsecutionis actu quomo- 
dolibet orituras, tum subdelegandi ad effectum de quo agitur quemlibet 
virum in ecclesiastica dignitate vel officio constitutum; eidemque onus 
imponimus peractae exsecutionis actorum authenticum exemplar transmit- 
tendi ad Sacram Congregationem Consistorialem intra sex menses ab his 
Litteris datis computandos. Volumus denique ut hae Litterae Nostrae 
triplici originali exarentur earumque transumptis etiam impressis, manu 
tamen alicuius notarii publici subscriptis ac sigillo alicuius viri in ecclesia- 
stica dignitate vel officio constituti munitis, eadem prorsus tribuatur fides, 
quae hisce Nostris Litteris tribueretur, si exhibitae ipsaemet vel ostensae 
forent. —-Quae autem per hance Nostram Constitutionem statuimus et 
decrevimus, ea omnia rata firmaque permanere auctoritate Nostra volumus 
ac iubemus, constitutionibus et ordinationibus apostolicis ceterisque con- 
trariis quibuscumque, etiam speciali mentione dignis, minime obstantibus. 
Nemini vero ullo unquam tempore has Litteras Nostras dismembrationis, 
aggregationis, mandati, derogationis et voluntatis Nostrae infringere, vel 
eis contraire liceat. Si quis autem ausu temerario id attentare praesump- 
serit, indignationem omnipotentis Dei et beatorum Petri et Pauli, Aposto- 
lorum Ejius, se noverit incursurum. 

Datum Romae apud S. Petrum, anno Domini millesimo nongentesimo 
trigesimo tertio, die decima mensis Februarii, Pontificatus Nostri anno 
undecimo. 


EUGENIUS Card. PACELLI Fr. RAPHAEL C. Card. ROSSI 
a Secretis Status. S. C. Consistorialis a Secretis. 


Ioseph Wilpert, Decanus Collegit Protonot. Apostolicorum. 
Vincentius Bianchi-Cagliesi, Protonotarius Apostolicus. 


Loco +4 Plumbi 


Reg. in Canc. Ap., vol. XLVII, n. 14. - M. Riggi. 


458 Acta Apostolicae Sedis - Commentarium O ffciale 


II 
URBIS 


DE NOVA 8. FRANCISCI XAVERII PAROECIAE IN URBIS REGIONE VULGO « GAR- 
BATELLA » NUNCUPATA ERECTIONE. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quod omnes sacrorum Antistites in sua quisque dioecesi curare debent, 
ut, si magna sit difficultas ad ecclesiam paroecialem accedendi aut nimia 
sit fidelium multitudo, quorum spirituali bono ad iuris tramitem subveniri 
nequeat, paroeciae territorium dismembretur, et nova erigatur paroecia, 
id a Romano Pontifice pro Almae Urbis christifidelibus, suis peculiaribus 
curis commissis, potiore quadam sollicitudine est peragendum. Cum itaque 
Roma Urbs tanta domorum et incolarum frequentia postremis hisce tem- 
poribus aucta sit, extra Portam potissimum 8. Pauli in via Ostiensi, novam 
S. Benedicti Abbatis paroeciam iam ab anno millesimo nongentesimo 
vigesimo sexto Nos constituendam curavimus. Sed, succrescente in regione 
illa incolarum numero, cum 8S. Pauli extra moenia paroecia, tantum adhue 
pateret, ut ab uno vel diligentissimo Pastore vix regi potuisset, quo melius 
eius spirituali bono provideretur, ab illa, iam a die sexta Decembris anni 
millesimi nongentesimi trigesimi, regionis vulgo Garbatella nuncupatae 
territorium seiunximus, in quo novum Deo in honorem S. Francisci Xave- 
rii templum exstrui coeptum est, atque sacerdotibus e clero saeculari, a 
Nostro in Urbe Cardinale Vicario specialiter delegatis, animarum cura 
commissa fuit. Nune vero, tum praefati S. Francisci Xaverii templi, tum 
ei continentis paroecialis domus exstructione perfecta, Nos, conlatis cum 
dilecto filio Nostro Francisco tituli S. Mariae Novae 8S. R. E. Presbytero 
Cardinale Marchetti Selvaggiani, Nostro in Urbe Vicario in spiritualibus 
Generali, consiliis, ad novae in regione illa paroeciae canonicam constitu- 
tionem deveniendum censuimus. Quare, obtento vel suppleto, quatenus 
opus sit, quorum intersit, vel eorum qui sua interesse praesumant consensu, 
de Apostolicae potestatis plenitudine, quod supra diximus territorium 
regionis Garbatella in novam ac distinctam parochiam, S. Francisci Xaverii 
nomine nuncupandam, per has Nostras Litteras erigimus et constituimus, 
eamque presbyteris cleri saecularis committendam volumus. Memoratam 
autem 8S. Francisci Xaverii sacram aedem ad noviter sic erectae paroeciae 

ecclesiae paroecialis gradum et dignitatem extollimus; eique ac eius pro 
tempore parochis iura omnia, privilegia ac praerogativas concedimus, 
quibus ceterae in Urbe paroeciales ecclesiae earumque parochi iure communi 
vel legitima consuetudine fruuntur; eisque pariter onera omnia et obliga- 
tiones imponimus, quibus ceteri Urbis curiones adstringuntur: praecipue 
vero saltem duos habendi coadiutores, qui in paroecialibus muneribus 
obeundis validum ipsis praestent adiumentum. Novae autem huius paroe- 
ciae dotationem, ad parochi eiusque vices gerentium honestam substen- 
tationem, praeter domum parochialem, congruam dotem Nos ipsi assigna- 
bimus. 

Rebus itaque ut supra dispositis, ad eadem omnia exsecutioni man- 
danda, quem supra diximus dilectum filium Nostrum in Urbe Cardinalem 
Vicarium deputamus, cui propterea necessarias et opportunas concedimus 
facultates etiam subdelegandi ad effectum de quo agitur alium virum in 
ecclesiastica dignitate vel officio constitutum, cum potestate controversias 
dirimendi in exsecutionis actu quomodolibet orituras; eique onus imponi- 
mus authenticum peractae exsecutionis exemplar redigendi et in Vicariatus 
tabulario illud asservandi. Volumus quoque ut harum Litterarum transum- 
ptis etiam impressis, manu tamen alicuius Notarii publici subscriptis ac 
sigilli viri in ecclesiastica dignitate vel officio constituti munitis, eadem 
prorsus tribuatur fides quae hisce Litteris Nostris tribueretur si originaliter 
exhibitae, vel ostensae forent. Non obstantibus, quatenus opus sit, regulis 
in synodalibus, provincialibus, generalibus universalibusque Conciliis 
editis, aliisque constitutionibus et ordinationibus Apostolicis, vel quavis 
alia firmitate roboratis statutis, consuetudinibus ceterisque contrariis 
quibuslibet, etiam speciali mentione dignis, quibus omnibus per praesentes 
auctoritate Apostolica derogamus. Nemini autem has Litteras Nostras 
dismembrationis, erectionis, concessionis, statuti, mandati, derogationis 
et voluntatis Nostrae infringere vel eis contraire liceat. Si quis autem ausu 
temerario hoe attentare praesumpserit, indignationem omnipotentis Dei 
ac heatorum Petri et Pauli, Apostolorum Eius, se noverit incursurum. 

Datum Romae apud S. Petrum, anno Domini millesimo nongentesimo 
trigesimo tertio, die prima mensis Maii, Pontificatus Nostri anno duodecimo. 


Fr. TH. P. Card. BOGGIANI F. Card. MARCHETTI-SELVAGGIANI 


Cancellarius S. R. E. Vicarius Generalis Sanctitatis Suae. 


Ioseph Wilpert, Decanus Collegiit Protonot. Apostolicorum. 
Vincentius Bianchi-Cagliesi, Protonotarius Apostolicus. 


Loco +4 Plumbi 
Reg. in Canc. Ap.. vol. XLVII, n. 58. - G. Stara Tedde. 

EPISTOLAE 
I 


AD EMUM P. D. SEBASTIANUM TIT. 8S. BONIFACI ET ALEX §. R. E. PRE- 
SBYTERUM CARDINALEM LEME DA SILVEIRA CINTRA ARCHIEPISCOPUM 
8. SEBASTIANI FLUMINIS IANUARI, QUEM MITTIT LEGATUM AD CONVEN- 
TUM EUCHARISTICUM BRASILIANUM, BAHIAM. 


PIUS PP. XI 


Dilecte fili Noster, salutem et apostolicam benedictionem. — Quod 
erat in votis, primum ex amplissima Brasiliana natione Conventum Eucha- 
risticum, proximo Septembri mense Bahiae celebrandum, in urbe scilicet 
prima istic a Lusitanis condita et Sancto Salvatori dicata, singulari animi 
Nostri delectatione intelleximus. Si enim adversae huc usque rerum condi- 
ciones sollemnia ista differre potuerunt, minime vero vestrorum animorum 
ardorem restinxerunt, immo studia erga Sacramentum mirabile magis 
magisque in dies acuerunt. Mox autem auspicato continget, ut tamdiu 
optata Congressio Eucharistica anno hoc iubilari perficiatur, undevice- 
simo exeunte saeculo a sacrosanctae Eucharistiae institutione ac peracta 
humani generis Redemptione. Magna equidem opportunitate dilecta ista 
terra Sanctae Cruci dicata in memoriam suorum civium revocabit quan- 
topere Salvator noster homines dilexerit et quot quantisque beneficiis 
eosdem pretioso suo sanguine cumulaverit, ita ut omnes Brasiliani, qui 
christiano nomine censentur, in hoe unitatis signo, in hoc vinculo cari- 
tatis, in hoc pacis ac fraternitatis symbolo iam tandem aliquando con- 
veniant et concordent. Hisce itaque sollemnibus proximis splendorem Nos 
addere cupientes, simulque optatis obsecundare venerabilis fratris S. Sal- 
vatoris Archiepiscopi, qui ipsius conventus celebritati ac decori magni- 
fico in urbe sua apparatu prospicere studet, consilium cepimus tibi, dilecte 
fili Noster, committendi, ut personam Nostram in eo coetu geras. Te 
igitur per has Litteras Legatum Nostrum renuntiamus, ut nomine et 
auctoritate Nostra isti Congressioni praesideas, pro certo habentes te, 
pro eximia tua erga augustum Sacramentum pietate ac romanae pur- 
purae splendore ac maiestate, exspectationi Nostrae plane digneque re- 
sponsurum. Interea Christum Redemptorem effusa prece obsecramus, ut 
praecellentes Eucharistiae fructus per hance sacram celebrationem tota 
natione ista uberiores efficiantur, et, omni virtute christiana accrescente 

in ipsam rei publicae tranquillitatem atque emolumentum redundent. 
Horum quidem caelestium beneficiorum auspex, Nostraeque simul cari- 
tatis pignus, apostolica esto benedictio, quam tibi, dilecte fili Noster, sol- 
lerti S. Salvatoris Archiepiscopo, ceterisque sacrorum Antistitibus et fide- 
libus Christi universis, iis praesertim qui sollemnibus intererunt, pera- 
manter in Domine impertimus. 

Datum Romae, apud Sanctum Petrum, die xv mensis Iunii, in festo 
Ss. Corporis Christi, anno MDCcCOxxxIl, Pontificatus Nostri duodecimo. 


PIUS PP. XI 


II 


AD EMUM P. D. ALOISIUM TIT. 8S. PETRI AD VINCULA 8. R. E. PRESBYTERUM 
CARDINALEM CAPOTOSTI 8S. S. PRO-DATARIUM, QUEM LEGATUM MITTIT 
MACERATAM AD CONVENTUM EUCHARISTICUM EX UNIVERSA PICENA RE- 
GIONE. 


PIUS PP. XI 


Dilecte fili Noster, salutem et apostolicam benedictionem. — Si pecu- 
liari semper favore illos catholicorum conventus prosequendos censuimus, 
qui eo spectant ut Augusti Sacramenti honores amplificentur, at nunc 
potissimum censemus, sacro hoc tempore, quo undevicesimum saeculum 
ab instituta in « Coena Domini » sacrosancta Eucharistia fauste volvitur. 
Hoc enim admirabile Sacramentum, quod tamquam caeleste animarum 
convivium perpetuumque Ecclesiae sacrificium Christus pro nobis moritu- 
rus instituit, profecto est «donum divinissimum ex intimo plane Corde 
prolatum eiusdem Redemptoris, desiderio desiderantis singularem huius- 
modi cum hominibus coniunctionem, maximeque factum ad saluberrimos 
fructus redemptionis eius dilargiendos » (Epist. Encycl. « Mirae caritatis » 
18 Maii 1902). Quare nuntium libentissime accepimus eucharistici conven- 
tus, qui Maceratae ex universa Picenorum regione, proximo Septembri 
mense, cogetur; simulque votis venerabilis fratris Episcopi Maceratensis 
ac Tolentini libenter annuentes, sacrorum rituum splendorem Nostra 
quidem participatione adaugere statuimus. Te igitur, dilecte fili Noster, 
pro tua eximia erga Augustum Sacramentum pietate ac perampla Purpurati 
Patris dignitate, Legatum Nostrum hisce Litteris deligimus ac renuntiamus, 
ut sollemnibus coetibus sacrisque caeremoniis, Maceratae proxime haben- 
dis, Nostro!nomine Nostraque auctoritate praesideas. Deum interea preca- 
mur impense, ut commune Episcoporum studium et concordem fidelium 


{ 
a 
| 
| 


462 Acta Apostolicae Sedis - Commentarium Officiale 


voluntatem caelestium luminum gratiarumque copia ad secundos exitus 
perducere velit. Illud autem praecipue ominamur, ut boni Piceni fideles, 
hortatibus Sacrorum Pastorum obtemperantes, non modo interdum per 
annum, sed quam saepissime ipsi pane vitae enutriantur, omne delecta- 
mentum ex eo haurientes. Hac firma fiducia freti, in auspicium divinorum 
munerum inque Nostrae caritatis pignus, tibi, dilecte fili Noster, sollerti 
Episcopo Maceratensi ac Tolentino ceterisque Picenorum Praesulibus, 
itemque fidelibus omnibus, qui conventui eucharistico intererunt, aposto- 
licam benedictionem amantissime in Domino impertimus. 

Datum Romae apud Sanctum Petrum, die xxx mensis Iulii anno 
MDCCCCXXXIII, Pontificatus Nostri duodecimo. 


PIUS PP. XI 


Til 


AD EMUM P. D. PETRUM TIT. SS. XII APOSTOLORUM 8. R. E. PRESB. CARD. 
LA FONTAINE VENETIARUM PATRIARCHAM, QUEM MITTIT VINDOBONAM 
LEGATUM A LATERE. 


PIUS PP. XI 


Dilecte fili Noster, salyutem et apostolicam benedictionem. — Quinqua- 
gesimo ac ducentesimo exeunte anno, ex quo Vindobona e teterrimo obsi- 
dentium Turecarum discrimine erepta est, non solum ex Austria, sed ex aliis 
quoque, iisdemque non paucis, Europae regionibus catholicos viros novimus 
in nobilissimam hance urbem conventuros esse, ut egregii eiusmodi facinoris 
memoriam recolant. Et merito quidem ; ut enim praeclara illa ex infensissimo 
hoste victoria, non unius tantummodo populi exercitu, sed foederatis e 
christianis nationibus copiis parta est, ita non de una dumtaxat civitate, non 
de uno imperio, sed de ipsa catholica religione, de civili ipso christia- 
noque occidentalis Europae cultu ad moenia Vindobonensia dimicatum 
est. Quapropter felicissimi huius eventus recordatione non minus Eccle- 
sia mater, quam Austriaca Respublica, quamque ceterae excultae gentes, 
vehementer laetatur ; atque imprimis Apostolica haec Sedes gaudet, cuius 
potissimum suasioni cuiusque curis foederatarum virium triumphus iure 
est tribuendus. Siquidem memoriae proditum est Decessorem Nostrum 
f. r. Innocentium XI, excitatis catholicorum principum studiis, illud asse- 
cutum fuisse, ut Leopoldus I imperator Ioanni Sobieski, Poloniae Regi 
illustri, adstipularetur; qui consociatis omnibus copiis praefectus, civitati 

obsessae et a Rogerio Starhembergensi Comite acriter defensae necessario 
tempore subvenit. Iamvero, quemadmodum Apostolica haec Sedes chri- 
stianorum familiae numquam defuit, quoties ipsis esset cum religionis 
hostibus depugnandum, ita in praesens, quando auspicatissimae memoriae 
permovet recordatio animos, eorum libentissime fit laetitiae consors. Qua- 
propter votis dilecti filii Nostri Cardinalis Archiepiscopi Vindobonensis 
ipsorumque Reipublicae illius moderatorum annuentes, proxima sollemnia 
ex animo participamus, iisdemque quodammodo praesentes esse volumus. 
Te igitur, dilecte fili Noster, quem doctrina, pastoralis sollicitudo aliaeque 
praeclarae animi dotes ad id muneris commendant, Legatum Nostrum 
per has Litteras eligimus et renuntiamus, ut catholicorum coetibus, sacris 
caerimoniis ceterisque sollemnibus, quae propediem Vindobonae peragen- 
tur, nomine Nostro Nostraque auctoritate praesideas. Idque putamus non 
sine fausti ominis significatione effectum iri; eam enim praeclarissimam 
urbem pastorali sollertia tua moderaris, quae, per saeculorum decursum, 
quemadmodum Vindobona, tot gloriis memoriisque referta, non semel chri- 
stiani nominis hostes profligavit atque subiecit. Ut igitur, quem supra 
memoravimus, Decessor Noster p. m. Innocentius XI, ad illius tempe- 
statis periculis medendum, venerahilem virum Marcum ab Aviano ad 
principem Austriae urbem Legatum suum «a Latere » misit, qui et prin- 
cipes et christianos populos ad unitatem et concordiam revocaret; ita 
Nos, novo impendente in Catholicam Religionem discrimine — aberrantibus 
scilicet multorum animis ab avita fide, christianisque moribus in deterius 
actis — te itidem Nostro nomine mittimus, ut non modo vetera egregie 
gesta dignius in memoriam redigantur, sed etiam ut omnes — te praeser- 
tim suasore atque auspice — ex horum sollemnium recordatione novae 
laetiorisque sumant victoriae auspicium. Quamobrem iis omnibus, qui 
proximae celebritati intererunt significare velis Nostris verbis quanta Nos 
animi delectatione noverimus et congressionis disceptationum ordinem, 
rationem, capita, et excitatos animos ad sanctissima eiusmodi incepta pro- 
movenda. In quibus memoratu digna videntur quum communes ad Deum 
admovendae preces paenitentiaque firmandae, tum studium catholicas vires 
consociandi ad ingruentia pericula, praesertim gliscentis atheismi, propul- 
sanda. Peropportunum sane consilium! In tanta enim humanarum rerum 
vicissitudine, in tanta fluxorum bonorum conquisitione, qua plerique 
distringuntur, catholici viri, Nostris monitis sacro praesertim ineunte anno 
iteratis obtemperantes, oculos animosque ad Deum convertant, ut superno 
lumine perfusi, sententiisque mutua caritate conlatis, communem quan- 
dam agendi rationem animadvertant ac statuant ad catholicam fidem 
animosius acriusque tuendam et ad christianorum morum sanctitatem 

satius faciliusque servandam. Plures praeterea sunt quaestiones ad catho- 
licae doctrinae normas decernendae; nimirum de viis aptioribusque modis, 
quibus integra custodienda sit familiae constitutio, quibus recta perficienda 
iuvenum educatio, quibus denique civiles socialesque res omnes evange- 
licis praeceptis imbuendae atque conformandae: itidem de christianae 
veritatis sententiis cogitatisque per diaria, per libros, per cinematographi- 
cas scenas ac radiophonicos concentus pervulgandis. Neque consilia atque 
incepta praetermittentur, quibus et missionalia opera magis cotidie magis- 
que refoveantur, et laicorum apostolatus per Actionem Catholicam quam 
maxime increbrescat atque augeatur. Haec quidem omnia, quum nostro- 
rum temporum necessitatibus optime respondeant, multa sunt cura multo- 
que studio perpendenda; atque adeo ex iisdem haud mediocres confidimus 
profecturos esse salutares fructus. At vero maxima vis et efficacitas ad 
secundos congressionis exitus consequendos iure est a Deo imploranda, 
exspectanda est a Deo. Eadem sane ratione dux ille praestantissimus, 
Toannes Sobieski, cum hoste saevissimo dimicans, non bellica tantum exerci- 
tuum fortitudine, sed virtute praecipue religionis confisus est, ut tum aperte 
declaravit, quum partam victoriam Innocentio XI, mirabili illa, christiano- 
que animo omnino digna, nuntiavit sententia: « Venimus, vidimus, Deus vi- 
cit ». Optimo igitur consilio proximus catholicorum conventus ut per publicas 
piasque supplicationes apparatur, ita certam diem precationi et paenitentiae 
integram dicabit ; atque die nomini Virginis Mariae sacro’ absolvetur, quod 
quidem venerabile nomen idem Decessor Noster, ob adeptum Vindobonen- 
sem triumphum, in Ecclesia universa singulis annis celebrari iussit. Ac prae- 
terea, hac eadem faustitate, in cathedrali aede, Sancto Stephano dicata, 
cuius perfecti operis quinquies saecularia memoria pariter celebrabitur 
sollemnis ritus peragetur. Quapropter, dilecte fili Noster, obeundum tibi 
munus fidenter aggredere, quod Nos ex animo ominamur ut, opitulante 
Deo ac Deipara deprecante Virgine, in rei catholicae decus atque incre- 
mentum feliciter cedat. Caelestium interea gratiarum conciliatrix et 
peculiaris caritatis Nostrae testis apostolica sit benedictio, quam tibi, 
dilecte fili Noster, itemque sollerti Cardinali Archiepiscopo Vindobonensi, 
ceterisque Praesulibus et iis omnibus, qui conventui intererunt, per- 
amanter in Domino impertimus. 

Datum Romae apud Sanctum Petrum, die xxx mensis Augusti, anno 
mpccccx xxl, Pontificatus Nostri duodecimo. 


PIUS PP. XI 

ACTA SS. CONGREGATIONUM 


SACRA CONGREGATIO CONSISTORIALIS 


I 
TREVIRENSIS-LIMBURGENSIS 


DE FINIUM DIOECESIUM MUTATIONE 


DECRETUM 


R. P. D. Franciscus Rodulphus Bornewasser, Episcopus Trevirensis, 
plene consentiente R. P. D. Antonio Hilfrich, Episcopo Limburgensi, sup- 
plices preces 8. Sedi porrexit ut, in quorumdam fidelium utilitatem, di- 
strictus Wetzlar, comprehendens paroeciam Weitzlar et vicariam paroecia- 
lem Braunfels, a dioecesi Trevirensi, ad quam modo pertinet, dismembra- 
retur, atque dioecesi Limburgensi incorporaretur. 

Porro Ssmus Dominus Noster Pius div. Prov. Pp. XI, rei opportuni- 
tate perpensa, precibus benigne annuens, hoc Consistoriali decreto memo- 
ratum districtum Wetzlar cum paroecia Wetzlar et vicaria paroeciali Braun- 
fels a territorio dioecesis Trevirensis separat, atque territorio dioecesis 
Limburgensis in perpetuum aggregat. 

Ad haec vero exsecutioni mandanda, idem Ssmus Dominus Noster 
deputare dignatus est R. P. D. Caesarem Orsenigo, Archiepiscopum Ptole- 
maidensem in Libya ac Nuntium Apostolicum in Germania, eidem omnes 
tribuens facultates necessarias et opportunas, etiam subdelegandi, ad 
effectum de quo agitur, quemlibet virum in ecclesiastica dignitate consti- 
tutum, facto onere remittendi intra sex menses ad Sacram Congregatio- 
nem Consistorialem authenticum exemplar actus peractae exsecutionis. 

Contrariis quibusvis minime obstantibus. 

Datum Romae, ex Aedibus Sacrae Congregationis Consistorialis, die 
17 Martii 1933. 


Fr. R. C. Card. Rossi, a Secretis. 


L. & S. 
V. Santoro, Adsessor. 


Acta, vol. XXV, n. 16, — 3-11-933. 32 

satius faciliusque servandam. Plures praeterea sunt quaestiones ad catho- 
licae doctrinae normas decernendae; nimirum de viis aptioribusque modis, 
quibus integra custodienda sit familiae constitutio, quibus recta perficienda 
iuvenum educatio, quibus denique civiles socialesque res omnes evange- 
licis praeceptis imbuendae atque conformandae: itidem de christianae 
veritatis sententiis cogitatisque per diaria, per libros, per cinematographi- 
cas scenas ac radiophonicos concentus pervulgandis. Neque consilia atque 
incepta praetermittentur, quibus et missionalia opera magis cotidie magis- 
que refoveantur, et laicorum apostolatus per Actionem Catholicam quam 
maxime increbrescat atque augeatur. Haec quidem omnia, quum nostro- 
rum temporum necessitatibus optime respondeant, multa sunt cura multo- 
que studio perpendenda; atque adeo ex iisdem haud mediocres confidimus 
profecturos esse salutares fructus. At vero maxima vis et efficacitas ad 
secundos congressionis exitus consequendos iure est a Deo imploranda, 
exspectanda est a Deo. Eadem sane ratione dux ille praestantissimus, 
Toannes Sobieski, cum hoste saevissimo dimicans, non bellica tantum exerci- 
tuum fortitudine, sed virtute praecipue religionis confisus est, ut tum aperte 
declaravit, quum partam victoriam Innocentio XI, mirabili illa, christiano- 
que animo omnino digna, nuntiavit sententia: « Venimus, vidimus, Deus vi- 
cit ». Optimo igitur consilio proximus catholicorum conventus ut per publicas 
piasque supplicationes apparatur, ita certam diem precationi et paenitentiae 
integram dicabit ; atque die nomini Virginis Mariae sacro absolvetur, quod 
quidem venerabile nomen idem Decessor Noster, ob adeptum Vindobonen- 
sem triumphum, in Ecclesia universa singulis annis celebrari iussit. Ac prae- 
terea, hac eadem faustitate, in cathedrali aede, Sancto Stephano dicata, 
cuius perfecti operis quinquies saecularia memoria pariter celebrabitur 
sollemnis ritus peragetur. Quapropter, dilecte fili Noster, obeundum tibi 
munus fidenter aggredere, quod Nos ex animo ominamur ut, opitulante 
Deo ac Deipara deprecante Virgine, in rei catholicae decus atque incre- 
mentum feliciter cedat. Caelestium interea gratiarum conciliatrix et 
peculiaris caritatis Nostrae testis apostolica sit benedictio, quam tibi, 
dilecte fili Noster, itemque sollerti Cardinali Archiepiscopo Vindobonensi, 
ceterisque Praesulibus et iis omnibus, qui conventui intererunt, per- 
amanter in Domino impertimus. 

Datum Romae apud Sanctum Petrum, die xxx mensis Augusti, anno 
Pontificatus Nostri duodecimo. 


PIUS PP. XI 

ACTA SS. CONGREGATIONUM 


SACRA CONGREGATIO CONSISTORIALIS 


I 
TREVIRENSIS-LIMBURGENSIS 


DE FINIUM DIOECESIUM MUTATIONE 


DECRETUM 


R. P. D. Franciscus Rodulphus Bornewasser, Episcopus Trevirensis, 
plene consentiente R. P. D. Antonio Hilfrich, Episcopo Limburgensi, sup- 
plices preces S. Sedi porrexit ut, in quorumdam fidelium utilitatem, di- 
strictus Wetzlar, comprehendens paroeciam Wetzlar et vicariam paroecia- 
lem Braunfels, a dioecesi Trevirensi, ad quam modo pertinet, dismembra- 
retur, atque dioecesi Limburgensi incorporaretur. 

Porro Ssmus Dominus Noster Pius div. Prov. Pp. XI, rei opportuni- 
tate perpensa, precibus benigne annuens, hoc Consistoriali decreto memo- 
ratum districtum Wetzlar cum paroecia Wetzlar et vicaria paroeciali Braun- 
fels a territorio dioecesis Trevirensis separat, atque territorio dioecesis 
Limburgensis in perpetuum aggregat. 

Ad haec vero exsecutioni mandanda, idem Ssmus Dominus Noster 
deputare dignatus est R. P. D. Caesarem Orsenigo, Archiepiscopum Ptole- 
maidensem in Libya ac Nuntium Apostolicum in Germania, eidem omnes 
tribuens facultates necessarias et opportunas, etiam subdelegandi, ad 
effectum de quo agitur, quemlibet virum in ecclesiastica dignitate consti- 
tutum, facto onere remittendi intra sex menses ad Sacram Congregatio- 
nem Consistorialem authenticum exemplar actus peractae exsecutionis. 

Contrariis quibusvis minime obstantibus. 

Datum Romae, ex Aedibus Sacrae Congregationis Consistorialis, die 
17 Martii 1933. 


Fr. R. C. Card. Rossi, a Secretis. 


L. & S. 
V. Santoro, Adsessor. 


Acta, vol. XXV, n. 16, — 3-11-933. 32 

II 


SIPONTINA Et VESTANA 
TROIANA Et FODIANA 


DE EARUMDEM DIOECESIUM ADSCRIPTIONE AD ECCLESIASTICAM REGIONEM 
BENEVENTANAM. 


DECRETUM 


Iam pridem metropolitana Ecclesia Sipontina cum suffraganea sede 
Vestana, necnon episcopales Ecclesiae Troiana et Fodiana, immediate Apo- 
stolicae Sedi subiectae, regioni ecclesiasticae Beneventanae aggregatae 
fuerunt, ut eius Concilio regionali atque Episcoporum conferentiis earum 
Antistites interessent. Nuper autem sedes Sipontina et Vestana primum, 
Troiana et Fodiana postea, a circumscriptione regionali Beneventana sepa- 
ratae, ad Apulam regionem adscriptae fuerunt. Cum vero experientia com- 
probatum sit peropportunum esse magisque ad utilitatem ecclesiasticae 
disciplinae conferre, si dioeceses omnes, quae ambitu uniuscuiusque provin- 
ciae civilis continentur, ad eamdem pariter ecclesiasticam provinciam vel 
regionem pertineant, Ssmus Dominus Noster Pius div. Prov. Pp. XI, de 
consilio EMorum Patrum Sacrae Congregationi Consistoriali praepositorum, 
auditisque Ordinariis quorum interest, decrevit ac statuit, ut memoratae 
dioeceses, quae intra civilem provinciam Fodianam patent, iterum ecclesia- 
sticae regioni Beneventanae attribuantur, prout eidem attributae exstant 
ceterae dioeceses in praefata provincia civili sitae. 

Iamvero haee Sacra Congregatio in exsecutionem Apostolici mandati, 
vi praesentis decreti, metropolitanam Ecclesiam Sipontinam eiusque suffra- 
ganeam dioecesim Vestanam, itemque dioeceses Troianam et Fodianam a 
regione Apula separat atque Beneventanae assignat. Quapropter ipsarum 
Antistites tum conferentiis episcopalibus huius regionis, quibus Metropolita 
pro tempore Beneventanus semper praesidebit, tum Concilio plenario re- 
gionali intervenient; simulque pro sua quisque dioecesi tribunal Metropo- 
litae Beneventani, ut tribunal ordinarium secundae instantiae, habebunt. 

Quae autem superius decreta sunt plenam, quoad omnes iuris effectus, 
vim obligandi a die 18 proximi mensis Novembris huius anni obtinebunt. 

Contrariis quibuslibet non obstantibus, etiam speciali mentione dignis. 

Datum Romae, ex aedibus Sacram Congregationis Consistorialis, die 
29 Septembris 1933. 


Fr. R. C. Card. Rosst, a Secretis. 
L.  S. 


V. Santoro, Adsessor. 

III 


PROVISIO ECCLESIARUM 


Sanctissimus Dominus Noster Pius divina Providentia Papa XI, succes- 
sivis decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum: 


28 Augusti 1933. — Cathedrali Ecclesiae Roffensi in America praefecit 
R. P. D. Eduardum Mooney, hactenus Archiepiscopum Irenopolitanum in 
Isauria, servato ad personam titulo Archiepiscopi. 

5 Septembris — Cathedrali Ecclesiae Celsonensi, R. P. D. Valentinum 
Comellas et Santamaria, hactenus Episcopum Amathusium in Palaestina. 

— Cathedrali Ecclesiae Monasteriensi, R. D. Clementem von Galen, 
parochum ad 8S. Lamberti in civitate Monasteriensi. 

8 Septembris. — Metropolitanae Ecclesiae Quitensi, R. P. D. Carolum 
Mariam Della Torre, hactenus Episcopum Guayaquilensem. 

12 Septembris. — Cathedrali Ecclesiae Tehuantepecensi, R. D. Iesum 
Villareal, canonicum metropolitanae ecclesiae Durangensis. 

13 Septembris. — Titulari episcopali Ecclesiae Sitensi, R. D. Chri- 
stianum H. Winkelmann, parochum ad S. Francisci Salesii in civitate 
S. Ludovici, quem deputavit Auxiliarem R. P. D. Ioannis Glennon, Archie- 
piscopi 8. Ludovici. 

15 Septembris. — Titulari episcopali Ecclesiae Phocaeensi, R. D. Euge- 
nium Baziak, Protonotarium Apostolicum «ad instar participantium » et 
parochum in dioecesi Stanislaopolitana Ruthenorum, quem deputavit 
Auxiliarem R. P. D. Boleslai Twardowski, Archiepiscopi Leopoliensis Lati- 
norum. 

18 Septembris. — Metropolitanae Ecclesiae Limanae R. P. D. Petrum 
Paschalem Franciscum Farfan, hactenus Episcopum Cuschensem. 

— Cathedrali Ecclesiae Cremensi, R. P. D. Franciscum Mariam Franco, 
hactenus Episcopum Octeriensem. 

— Cathedrali Ecclesiae Mazariensi, R. P. D. Salvatorem Ballo Guercio, 
hactenus Episcopum titularem Oéensem et Praelatum nullius 8. Luciae. 

— Cathedrali Ecclesiae Montis Politiani, R. D. Aemilium Giorgi, Cano- 
nicum ecclesiae metropolitanae Senensis. 

IV 
DECRETUM 


DE CONSISTORIO SEMIPUBLICO AD EXQUIRENDA SUFFRAGIA PRO CANONIZA- 
TIONE BEATARUM MARIAE BERNARDAE SOUBIROUS ET IOANNAE ANTIDAE 
THOURET, VIRGINUM. 


Habitis iam de more Consistoriis, tum secreto, tum publico, diebus 
decima sexta et decima nona huius mensis in Palatio Apostolico Vaticano, 
Sshus Dominus Noster Pius div. Prov. Pp. XI die decima mensis Novem- 
bris p. f. Consistorium semipublicum fieri decrevit, in quo exquiret Epi- 
scoporum sententiam pro canonizatione Beatae Mariae Bernardae Sou- 
birous, virginis, e Congregatione Sororum a caritate et ab institutione 
christiana «de Nevers», et Beatae Ioannae Antidae Thouret, virginis, 
fundatricis Instituti Sororum a caritate. Quapropter Ssmus Dominus 
praescribitfut omnes Patriarchae, Archiepiscopi, Episcopi, Praelati et 
Abbates nullius, qui sunt intra centesimum ab Urbe lapidem, si possint, 
Romam tempestive petant, praefato Consistorio intersint, suffragium 
suum edituri, et solemni canonizationi, si in eodem Consistorio indicta 
fuerit, adsistant suo tempore. Ceteros vero Antistites de his quae supra 
memorantur certiores reddit, laetus quidem si qui ad eumdem finem roma- 
num iter suscipere velint. Ne autem frequentibus itineribus nimium gra- 
ventur Ordinarii locorum, Sanctitas Sua benigne indulget ut qui, sive 
occasione Consistorii Romam convenerint, sive praefatis solemniis adfue- 
rint, proxima vice ab obligatione sacra Limina visitandi eximantur. 

Datum Romae, ex Aedibus Sacrae Congregationis Consistorialis, die 
20 Octobris 1933. 


Fr. R. C. Card. Rosst, a Secretis. 
L. S. 
V. Santoro, Adsessor. 


MONITUM 


Rmi Archiepiscopi et Episcopi qui, iuxta praecedens Sacrae Congregationis 
Consistorialis convocationis decretum, Romae semipublico Consistorio pro Canoniza- 
tionibus vel sacris Canonizationum Solemniis intererunt, quamprimum Adsessor 
Sacrae Congregationis Consistorialis (Palazzo della Cancelleria, Piazza della Cancel- 
leria, 1 - Roma-116) et subscripto Apostolicarum Caeremoniarum Praefecto (Piazza 


ah 


Sacra Congregatio Consistorialis 469 


Capranica, 98 - Roma-120) per epistolam significent quo circiter die venturi sunt, ut 
Praesulum numerus opportune cognoscatur, et ipsi schedulas et intimationes pro 
Consistorio vel Canonizationibus tempestive accipere possint. 

Ne vero Apostolici cursores in schedularum distributione ancipites haereant de 
Episcoporum domiciliis, oportet ut ipsi Archiepiscopi et Episcopi in scriptis eamdem 
Caeremoniarum Praefectum de suo quisque domicilio certiorem faciant. 

lidem Antistites secum deferent vestes praelatitias laneas violaceas, cum man- 
tellelo pariter laneo violacei coloris, biretum, rochetum et cappam laneam violaceam 
sine pellibus armellineis pro Consistorio. 

Pro sacris vero Canonizationum Solemniis, Praesules deferent amictum, mitram 
ex linea tela alba et unum pluviale simplex et lamina sin minus ex serico dama- 
sceno coloris diei solemnitatis. 

Antistites autem cardinalitia dignitate praefulgentes, vestes cardinalitias rubri 
coloris et cappam violaceam sine pellibus armellineis pro Consistorio habebunt. 
Pro Solemniis autem Canonizationum induent vestes cardinalitias rubri coloris, 
calceos rubeos, amictum, planetam opere phrygio aureo distinctam, mitram serico- 
damascenam. Cappellani caudatarii induent vestem sericam violaceam cum crocea 
lanea violacei pariter coloris, cum superpelliceo et vimpa. 

Praesules ad Ordines vel Congregationes religiosas pertinentes quoad rochetum 
et qualitatem ac colorem vestium, consuetum morem servabunt. 

Romae, die 20 Octobris 1933. 


De mandato Sanctissimi D. N. Papae. 


L. + S. 
Carolus Respighi, 
Protonot. Apost., Caerem. Praefectus. 


SACRA CONGREGATIO ORIENTALIS 


PROVISIO ECCLESIAE 


Sanctissimus D. N. Pius divina Providentia Papa XI, decreto Sacrae 
Congregationis Orientalis diei 30 Augusti h. a. archiepiscopali Ecclesiae 
Beryten. et Gibailen. Melchitarum praefecit R. D. Maximum Saygh, 
hactenus Archiepiscopum Tyren. Melchitarum. 

SACRA CONGREGATIO CONCILII 


TARVISINA Et PATAVINA 


DECIMARUM 


Die 16 Iulit 1932 


SPECIES FACTI.— Decreto Sacrae Congr. Consistorialis diei 14 Septem- 
bris 1929, instante Ordinario Tarvisino et consentiente Ordinario Patavinae 
dioecesis, incolae et vicus vulgo Baluello cum parvo adnexo agro e paroecia 
S. Michaelis Archangeli in loco Arino, huius dioecesis, separati sunt 
et aggregati propiori paroeciae S. Bartholomaei, dioecesis Tarvisinae. Ter- 
ritorium vero dismembratum decimis onerabatur, quae vulgo dicuntur 
quartese, parocho loci Arino quotannis solvendis. 

At, cum nec a partibus, nec in memorato decreto ulla de iis facta fuisset 
mentio, Episcopus Tarvisinus hance Sacram Congregationem adiit ut, novis 
perpensis adiunctis, cuinam parochorum in posterum ius esset percipiendi 
decimas in agro dismembrato decerneret. 


AD TUS QUOD ATTINET. — Censet Ordinarius Patavinus ius decimandi in 
controverso agro adiudicandum esse, uti nunc est, parocho loci Arino, at- 
tenta in primis natura dominicali harum decimarum, de qua nulla est quae- 
stio, cum in idem consentiat et Ordinarius Tarvisinus. Memorat quoque 
consuetudinem, in sua dioecesi vigentem, integra manendi singula patrimo- 
nia ecclesiastica in paroeciarum dismembrationibus, quo facilius in easdem 
rectores consentiant, et animadverti quoque vult quod parochus loci Arino, 
qui dismembrationem aegre tulit, si horum proventuum solutione privare- 
tur, ad inopiam redigeretur. 

Aliter sentit Ordinarius Tarvisinus, qui non videt cur eidem, cui princi- 
pale fuit concessum, accessorium denegaretur, nec quanam ratione decima- 
rum solutioni obnoxii declararentur paroeciani erga parochum, cui nulla 
cum iis amplius intercedit relatio. 

Iamvero, decimae dividuntur in reales seu praediales et personales. 
Illae inhaerent fundis, ita ut solvi debeant ab iis qui actu possident et colunt 
fundos, ideoque onus reale constituunt. Istae afficiunt personas et solven- 
dae sunt ratione laboris, industriae etc., ac propterea onus mere personale 
constituunt. Cfr. cap. 5, 20, 23, 28, 30, X de decimis, primitiis et oblationibus, 

Ill, 30; Zech, De iure rerum ecclesiasticarum, sect. ILI, tit. 4 ss.; Schmalz- 
grueber, lib. ILI, tit. 30, n. 4 ss., ete. F 

Frequentius, hodie, decimae dividi solent in sacramentales et dominica- 
les. Illae sunt semper et necessario ecclesiasticae, utpote quae a fidelibus 
solvantur ratione ministerii ecclesiastici proprio cuique parocho a quo 
Sacramenta et sacramentalia recipiunt. Dominicales, contra, perspecta 
earum origine, possunt esse quoque feudales, sive profanae, utpote solven- 
dae ratione proprietatis vel iurisdictionis civilis, sive politicae, ad instar 
census vel tributi aut vectigalis (cfr. Zech, 1. c., § 22, 34), et, universim 
acceptae, sunt reales seu praediales. 

Nullum dubium est quin decima de qua agitur, vulgo quartese, censenda 
sit tamquam dominicalis, ideoque realis, quod constanter tenuit doctrina 
et iurisprudentia civilis, praeterquam ecclesiastica, praesertim recentiore 
-aetate. 

Ante Codicem vero, communis certaque erat doctrina, decimas prae- 
diales solvendas esse illi paroeciae, intra cuius fines praedia exstarent. 
Schmalzgrueber (lib. IT, tit. 30, n. 29) docet: «Decimae praediales de iure 
communi solvendae sunt illi parochiae, intra cuius fines sita sunt praedia, 
cap. Cum sint, 18, cap. 4d Apostolicae, 20, cap. Cum contingat 29, hoc tit. 
Estque hoe verum, etsi dominus praedii alibi habitet, et recipiat Sacra- 
menta, ut recte advertunt DD. communiter. Ratio est, quia onus solven- 
di decimas praediales reale est, et impositum non personis, sed praediis ». 

Quae doctrina constanti iurisprudentia Sacrae Congregationis Concilii 
confirmata reperitur. Ita Pallottini refert: « Decimae debentur parocho ter- 
ritorii, ubi praedia decimanda existunt... ad tradita per Rotam in dec. 48, 
n. 2 coram Bichio et in Recent., dec. 169, n. 4, p. V., in Sarsinaten. - 
Onerum, diei 30 iulii 1774, ad ITI, etc.» (Collectio omnium conclus. et resol., 
tom. VII, v. Decimae, n. 67). 

Quapropter, ut tradit Reiffenstuel (lib. III, tit. 30, n. 104), « quando 
parochia aliqua dividitur in plures, tune decimae praediales etiam de limi- 
tibus parochiae noviter erectae pertinent ad ecclesiam matricem, seu potius 
ad eam remanent, nisi in erectione novae parochiae Episcopus una cum limi- 
tibus certis, etiam dictorum limitum decimas parocho expresse assignet». 
Et quod dicitur de erectione novae paroeciae, a pari, immo a fortiori, ar- 
guendum est de paroeciae dismembratione. 

. Attamen, memorata veteris disciplinae principia adhuc vigere dicenda 
sunt, attento iure Codicis quo utimur, ad normam canonis 6. Idque saltem 
implicite confirmatur praescripto canonis 1500, statuentis: « Diviso terri- 
torio personae moralis ecclesiasticae ita ut... illius pars alii personae morali 
uniatur..., etiam bona communia quae in commodum totius territorii - 

erant destinata..., ab Auctoritate ecclesiastica, cui divisio competat, cum 
debita proportione ex bono et aequo dividi debent, salvis piorum fundato- 
rum seu oblatorum voluntatibus, iuribus legitime quaesitis, ac legibus pecu- 
liaribus, quibus persona moralis regatur ». Non ipso iure igitur, facta terri- 
torii divisione, bona, et, in casu de quo agitur, decimae praediales transeunt 
in personam moralem cui pars territorii unitur, sed Auctoritatis ecclesiasti- 
cae est huiusmodi bona, ex bono et aequo, dividere. 

Cum vero in casu nulla mentio fiat in decreto Sacrae Congregationis 
Consistorialis de assignatione decimarum in favorem paroeciae S. Bartholo- 
maei, cumque ex relatis ab Ordinario Patavino beneficium paroeciale loci 
Arino, his decimis spoliatum, ad inopiam redigeretur, aequum sane est ut 
eidem hoc ius integrum maneat. Sicuti enim in paroeciae divisione, ita et 
in dismembratione (cfr. can. 1421) solemne est in iure canonico, ipsa iustitia 
suadente, ut paroeciae a qua sufficientes reditus maneant (can. 1427 § 3). 


RESOLUTIO. — His omnibus perpensis, in Congregatione plenaria diei 
16 Iulii 1932, proposito dubio: An et cuinam parocho solvendae sint decimae 
ab incolis territorii dismembrati, in casu: 

EE. PP. responderunt: 

Affirmative, favore parochi loci Arino dioecesis Patavinae. 

Facta autem de his Ssmo Diio Nostro div. Prov. Pio Pp. XI relatione 
per subscriptum huius Sacrae Congregationis Secretarium in Audientia 
diei 20 Iulii 1932, Sanctitas Sua hance resolutionem approbare et confir- 
mare dignata est. 

I. Bruno, Secretarius. 


SACRA CONGREGATIO DE PROPAGANDA FIDE 


PROVISIO ECCLESIARUM 


Successivis decretis huius Sacri Consilii, Sanctissimus Dominus Noster 
Pius divina Providentia Pp. XI dignatus est praeficere: 


1 Augusti 1933. — Titulari archiepiscopali Ecclesiae Phasianae R. P. 
D. Iacobum Leen, Episcopum Portus Ludovici; qui ideo Archiepiscopus 
Phasianus et Episcopus Portus Ludovici appellabitur. 

15 Septembris. — Titulari archiepiscopali Ecclesiae Doclaeanae R. D. 
Paulum Marella, quem constituit Delegatum Apostolicum in Iaponia. 


“— 

SACRA CONGREGATIO RITUUM 


NEAPOLITANA sEvu BISUNTINA 


CANONIZATIONIS BEATAE IOANNAE ANTIDAE THOURET VIRGINIS FUNDATRICIS 
INSTITUTI SORORUM A CARITATE. 


SUPER DUBIO 


An, stante duorum miraculorum approbatione post indultam eidem Beatae 
venerationem, tuto procedi possit ad sollemnem eiusdem Beatue canoni- 


zationem. 


Quas Apostolus Paulus divinas caritatis notas magnifico extollit eloquio 
(1 Cor. 13), eas in Beatae Ioannae Antidae Thouret vita videre est mirahi- 
liter deductas in actum. Quum vero, eodem testante Paulo, sit plenitudo 
legis dilectio (Rom. XIII, 10) facile inde coniicere est ad quam altum perfec- 
tionis culmen Beata Ioanna Antida conscenderit. 

Qua die orta terris est, vigesima septima Novembris mensis anno 1765, 
eadem per baptismi lavacrum regenerata est Christo, veluti properante 
Deo hance sibi dilectam animam suae gratiae dono sanctificare. Natale ei 
oppidum fuit Sancey-le-long Bisuntinae dioecesis in Gallia. Parentes habuit 
tenui quidem fortuna, sed piis instructos moribus Ioannem Franciscum et — 
Ioannam Claudiam Labbe, quos densa sepsit filiorum corona. Innocentis- 
simam adolescentiam dum ageret, orbata matre, in eius quasi vicem, domus 
curam sedula atque alacer suscepit. Verum, vocante ad altiora Deo, fortiter 
disruptis carnis et sanguinis vinculis, devictaque patris obsistentia, se 
totam Christo ac proximi saluti mancipavit, annos nata duos supra viginti, 
in Instituto puellarum a Caritate, S. Vincentii a Paulo. At nondum tirocinio 
expleto nec ullis adhuc obligata votis, ex illa sanctitatis sede violenter avulsa 
est ea temporum procella, quae, decimoctavo saeculo exeunte, in Gallia 
praesertim saeviit. Attamen in Dei Famula haud deferbuit, quem alto 
pectore hauserat, sancti Vincentii a Paulo spiritus. Quin immo ex ipsis 
temporum difficultatibus vires animumque sumens, quum ad Puellarum a 
Caritate societatem ne rediret a suis dioecesanis Superioribus, eam retinere 
cupientibus, fuisset praepedita, novum generosa puella religiosum Institu- 
tum Vesuntione moliendum suscepit, quo tempore cetera huiusmodi ho- 

stium impetu eversa corruerant. In quo tamen Ioanna Antida, vere virgo 
ex prudentibus fuit, non humano innixa consilio, sed inspirantis Dei freta 
ope atque potentia. 

Nec eventus spem fefellit: ac recens quae eius opera ex Vincentiana 
radice tune prodiit soboles, Institutum Sororum a Caritate, mox late ramos 
protendens, in magnam ac fecundam excrevit arborem. Mirum tamen 
quot enascens Institutum, varia vice, adversi impetivere venti. At quod 
caritas excitaverat opus, illud eadem Beatae Fundatricis caritas aluit, 
sustentavit et auxit. Quum enim caritas non quaerat quae sua sunt (1 Cor. 
13, 5), nihili fortissima virgo suas aerumnas faciebat, dummodo proxi- 
morum saluti consuleret, ac Iesum Christum in suis pauperibus atque infir- 
mis honore afficeret. Caritas patiens est, benigna est (ibid.). Qua patienti 
benignitate puellis instituendis, infirmis curandis, pauperibus sublevandis 
Toanna Antida praestiterit, vix dixeris. Uberes autem fructus referens in 
patientia (Luc. 8, 15), innumeras ad Deum reduxit animas; nec defuit, qui 
impium constitutionale, quod vocabant, iusiurandum, humana fragilitate 
datum, ea suadente, retractaverit. Caritas omnia suffert... omnia susti- 
net (Ib.). Uni Deo intenta iugiter animo, eius implendae voluntati ac quae- 
rendae gloriae, incredibile est quot quantaque generose pertulerit. Fervente 
persecutionis aestu, fidem libere profitens ac sibi aliisque spiritualia subsidia 
quaeritans, mortem quandoque vix evasit; semel gravi ictu a milite percussa 
duabusque luxatis costis diu aegrotavit; illicitum iusiurandum, dare iussa, 
impiis iudicibus stupentibus, impavida detrectavit. Hine illinc extur- 
bata, innumeris obnoxia periculis, Galliam, Helvetiam, Germaniam pedes 
peragravit; unde cum Apostolo iure dicere poterat: In laboribus plurimis, 
in carceribus... in plagis supra modum, in mortibus frequenter... in itineribus 
saepe; periculis latronum... periculis in civitate, periculis in solitudine... 
periculis in falsis fratribus: in labore et aerumna, in vigiliis multis, in fame 
et siti, in ieiuniis multis, in frigore et nuditate (2 Cor. 23-27). Quae omnia, 
varia variis temporibus, Beata Ioanna Antida fere toto suae vitae cursu, 
invicto animo sustinens, gloriose superavit. Reddita autem aliquantula 
Ecclesiae pace, Neapolim Ioanna Antida accersita, ut ad eam civitatem 
actuosae suae caritatis operam extenderet, magnis devictis difficultatibus, 
florentem ibi domum ac novitiatum constituit. Quas vero iampridem 
Archiepiscopus Bisuntinus probaverat Sodalitatis constitutiones, eaedem, 
amplificata iam feliciter familia, ut Apostolica auctoritate firmarentur pia 
Fundatrix obtinuit. Exinde, praeter omnem exspectationem, ea novissima 
ac prae ceteris aestuans oborta est procella, quae postremos Servae Dei 
annos exagitavit. At moerentem maternum eius animum heroica in Deum 
fiducia atque Apostolicae Sedis benevolentia sustentavit. 

Tribulationum igne, veluti aurum purgata, mortalis vitae cursu Neapoli 
econsummato, Ioanna Antida iustitiae corona a Domino die vigesimaquarta 
Augusti mensis anno 1826 redimita fuit. 

Sed, praeterlabentia tempora superans atque in aeternitate permanens, 
caritas numquam excidit. Enimvero caritatis flamma, quae Ioannae Antidae 
animam adhuc peregrinantem a Domino incendit, non modo purior 
ac vividior nunc in perpetuas aeternitates splendet, sed veluti radiis in 
terras demissis lucet et fervet in eo frequentissimo Sororum a Cari- 
tate agmine, quae Beatae Fundatricis operam mirabiliter per orbem 
perennant. 

Quum Servae Dei Sanctitatis fama, praesertim post eius obitum, lunge 
lateque increbuisset, Ordinaria auctoritate constructi sunt processus; Leo 
autem XIII fel. ree. die 16 Iulii mensis anno 1900 Causae introductionis 
Commissionem obsignavit. Apostolica deinde auctoritate super virtutibus 
et miraculis inquisitum est, iisque probatis, die 23 Maii mensis anno 1926, 
Toannae Antidae beatificatio in Vaticana Basilica sollemniter fuit celebrata. 
Sequenti anno die 5 Iulii Causa fuit resumpta; et, servatis de iure servandis, 
alia duo miracula, per decretum nuper die 6 mensis huius latum, approbata 
fuere. Ad complementum autem Sacrae huius Congregationis actorum 
in hae causa, novisimums discutiendum dubium supererat: An stante ap- 
probatione duorum miraculorum, post indultam eidem Beatae venerationem, 
tuto procedi possit ad solemnem ipsius Canonizationem. Dubium hoc 
Rmus Cardinalis Ianuarius Granito Pignatelli di Belmonte, Episcopus 
Ostien. et Albanen., Causae Ponens seu Kelator in Generali Congrega- 
tione, die 8 mensis huius coram Ssmo D. N. Pio Papa XI coacta, proposuit. 
In unanimem Patres Cardinales, Officiales Praelati et Consultores conces- 
sere sententiam; Suam vero Beatissimus Pater edere aliquantisper cuncta- 
tus est, ut in re tanti momenti divinae gratiae lumen suis et adstan- 
tium precibus imploraret. 

Hane autem Suae sententiae proferendae laetissimam selegit diem 
Beatae Mariae Virgini in caelum Assumptae sacram. 

Gaudeamus omnes in Domino Assumptionem Beatae Mariae Virginis 
hodie celebrantes; gaudeamus quoque B. Ioannae Antidae, optime de tota 
christiana familia meritae, properantem Canonizationem salutantes. Exsul- 
tet et nobilissima Galliarum gens, quae ampliore sanctitatis splendore illu- 
stratur; exsultent praesertim B. Ioannae Antidae spirituales filiae per 
totum orbem diffusae ob tantae Matris hodiernum gloriae decus, quod per 
‘hoc decretum, Romani Pontificis auctoritate evulgatum, eidem accedit. 

Ssmus itaque Dominus Noster, Rmos Cardinales Camillum Laurenti, 
8. R. C. Praefectum, et Ianuarium Granito Pignatelli di Belmonte, Epi- 

scopum Ostien. et Albanen., una cum R. P. Salvatore Natucci, Fidei 
Promotore generali, meque infrascripto Secretario ad Se accivit, et, sacra 
Hostia pientissime litata, pronunciavit: Tuto procedi posse ad Beatae 
Ioannae Antidae Thouret Canonizationem. 
Hoc autem decretum promulgari, et in acta S. R. C. referri mandavit. 
Die Assumptionis B. M. V. anno Domini 1933. 


C. Card. LAURENTI, Praefectus. 
L & 8. 
A. Carinci, Secretarius. 


SACRA CONGREGATIO DE SEMINARIIS 
ET STUDIORUM UNIVERSITATIBUS 


DECRETUM 


ANTONIANUM ATHENAEUM O. F. M. CANONICE ERIGITUR. 


Fr. Bonaventura Marrani, Minister generalis Ordinis Fratrum Mino- 
rum, qui inter primos Constitutioni Apostolicae « Deus scientiarum Domi- 
nus» d. d. Maii a. MDccccxxxI pleno‘corde adhaeserat, expostulavit ut 
Athenaeum Antonianum de Urbe, nova sede ad domum Ordinis principem 
nuper auctum, quod veluti altiorum studiorum coenaculum docendique 
Institutum pro minoritis alumnis selectis undique confluentibus iamdudum 
exstat, omnibus studiis suis ad laudatae Constitutionis Apostolicae prae- 
scripta omnino accommodatis, canonice erigatur cum iure conferendi gra- 
dus academicos — nempe Baccalaureatum, Licentiatum, Doctoratum — 
in sacra Theologia, in Iure canonico et in Philosophia, solum tamen et 
exclusive alumnis Ordinis Minorum. 

Sanctissimus Dominus Noster Pius Papa XI, infrascripto Cardinali 
Sacrae huius Congregationis Praefecto referente, omnibus rei adiunctis 
probe exploratis matureque perpensis, precibus perlibenter annuit. 

Itaque haec eadem Sacra Congregatio, auctoritate a Sanctissimo Domino 
Nostro Papa sibi facta, Athenaeum Antonianum de Urbe pro Ordinis 
Minorum Franciscanorum alumnis praesenti decreto canonice erigit et 

erectum declarat cum tribus optatis Facultatibus, servatis adamussim 
Statutis ab hac Sacra Congregatione approbatis. Contrariis quibuscumque 
minime obstantibus. ¥ 

Datum ex aedibus Sancti Callisti, die xvym Maii, in Festo Sancti Pa- 
schalis Baylon, anno MDCCCCXXXII. 


C. Card. BIsLETI, Praefectus. 
L. & S. 
E. Ruffini, Secretarius. 

ACTA TRIBUNALIUM 


SACRA PAENITENTIARIA APOSTOLICA 


(OFFICIUM DE INDULGENTIIS) 


DECRETUM 


INDULGENTIA PLENARIA IIS CONCEDITUR, QUI SOLLEMNIBUS PROCESSIONIBUS 
EUCHARISTICIS PIE INTERSUNT. 


In sacris ritibus, qui catholicam fidem refovendam maximopere con- 
ferunt, illae profecto annumerantur pompae, quae vulgo « processiones » 
vocantur, dummodo eaedem non modo ad liturgiae normas, sed intento 
etiam pioque animo ducantur. 

Quas inter procul dubio « processiones » excellunt, in quibus non 
sacra vel Sanctorum caelitum, vel Deiparae Virginis vel D. N. Iesu 
Christi reliquiae aut simulacra populari pietati proponantur, sed ipsemet 
Rex gloriae vere, realiter, ac substantialiter ineffabili modo eucharisticis 
velis delitescens ; sive per templorum saepta, sive per vias publice fiant, 
ut fidelium multitudo, pio desiderio flagrans, suas deferre possit adora- 
tiones ac preces, sive denique ad infirmorum domos sollemniter proce- 
dant, ut eis caeleste pabulum ac levamentum in aegritudine, qua affi- 
ciuntur, in suaeque vitae discrimine afferant. 

Iamvero Ssmhus D. N. Pius Pp. XI die 8 mensis Iulii c. a., in audientia 
infra scripto Cardinali Paenitentiario Maiori concessa, ad « processiones » 
huiusmodi ac praesertim ad sollemniores, quae aptius valent fidei carita- 
tisque sensus, Sacro Iesu Christi Cordi pergratos, in christifidelibus exci- 
tare, animum curamque suam convertit. 

Ac quemadmodum recens iis omnibus, qui, servatis servandis, pium 
exercitium XL horarum participant, novas indulgentias dilargitus est, + 
ita in praesens, ut fidelium pietas in Augustum Sacramentum, ad sacrae 
liturgiae normas triumphali pompa ductum, magis magisque revirescat, 


’ Cfr. Acta Ap. Sed. vol. XXV, pag. 381. 

eiusque cultus adaugeatur, idem Summus Pontifex hoc in perpetuum 
concedere dignatus est: eos scilicet, qui, confessi ac sacra Synaxi refecti, 
« eucharisticis processionibus », sive introrsum in sacris aedibus, sive 
publice ductis intersint, at que ad mentem Suam de more precentur, indul- 
gentiam plenariam lucrari posse. 

Contrariis quibuslibet non obstantibus. 

Datum Romae, ex Aedibus eiusdem S. Paenitentiariae, die 25 Septem- 
bris 1933. 


L. Card. Lauri, Paenittentiarius Maior. 


L. & 8. 


I. Teodori, Secretarius. 

DIARIUM ROMANAE CURIAE 


Sabato, 7 Ottobre 1933, la Santita di Nostro Signore ha 
ricevuto in solenne udienza Sua Eccellenza il Signor Don 
Luis Eauieuren, Ambasciatore Straordinario e Plenipoten- 
ziario della Repubblica del Cile, per la presentazione delle 
Lettere Credenziali. 


SACRA CONGREGAZIONE DEI RITI 


Martedi, 17 Ottobre 1933, presso l’Emo e Reviho Signor Cardinale Ales- 
sandro Verde, ha avuto luogo la Congregazione Antipreparatoria della Sacra 
Congregazione dei Riti, nella quale i Rmhi Consultori teologi ed i Prelati compo- 
nenti la stessa Sacra Congregazione, hanno discusso sopra di un miracolo che 
si asserisce da Dio operato ad intercessione della Beata Teresa Margherita Redi, 
Carmelitana Scalza, e che viene proposto per la sua solenne Canonizzazione. 


Martedi, 24 Ottobre, 1933, nel Palazzo Apostolico Vaticano, alla presenza 
di Sua Santita Papa Pio XI, si é tenuta la Congregazione Generale dei Sacri 
Riti, nella quale si é discusso sopra due miracoli presentati per la Canoniz- 
zazione della Beata Ludovica de Marillac Vedova le Gras, confondatrice delle 
Figlie della Carita. 


Martedi, 31 Ottobre, djnanzi all’Augusta presenza del Santo Padre, si é 
tenuta nel Palazzo Apostolico Vaticano la Congregazione Generale dei Sacri 
Riti, nella quale gli Emi Signori Cardinali, i Revmi Prelati Officiali ed i 
Revi Consultori, appartenenti alla Congregazione medesima, diedero il loro 
voto su due miracoli che si asseriscono operati da Dio per intercessione della 
Beata Maria Michela del Santissimo Sacramento, Vergine, fondatrice delle 
Suore adoratrici del Sstho Sacramento, i quali furono presentati per la sua 
Canonizzazione. 


NECROLOGIO 


8 Settembre 1933. Monsig. Edoardo Sheehan,’ Vescovo tit. di Calidone. 
6 Ottobre »  Monsig. Antonio Fetser, Vescovo di Giavarino. 
>» » Monsig. Riccardo Bartoloni, Arcivescovo tit. di Laodicea di 
Siria. 

Monsig. Tommaso Broderick, Vescovo tit. di Petnelisso. 
Monsig. Agostino Hombach, Arcivescovo di Tegucigalpa. 
Monsig. Giovanni Batt. Fallize, Arcivescovo tit. di Calcide. 
Monsig. Giuseppe Marazzi, Vescovo tit. di Oropo. 
Monsig. Tommaso Guglielmo Drumm, Vescovo di Desmoines. 

Officium et Missae in Nativitate Domini, cum canta, iuxta ordinem 
Breviarii et Missalis Romani. Editio typica Vaticana. - Volk. in-8°, ) 


TRACTATUS CANONICUS DE MATRIMONIO 
cura et studio PETRI Card. GASPARRI concinnatus. Editio nova ad 
mentem Codicis I. C. - Vol. I, pp. 472 - Vol. Il, cum allegatis, pp. 620, 
In brochure: . . . 50— 53— 60— 
Volumina parties partion lnteo ovatecta, thule 0— B— 


DECRETUM DE COLORE VIOLACEO. 24 iuau 


1933 (S. C. Caeremonialis). - Con tavola a colori per, le vesti di lana 


EXEMPLA SCRIPTURARUM. Edita consilio et opera 
Procuratorum Bibliothecae et Tabularii Vaticani. - Fasciculus III, 


Acta Pontificum, collegit lulius Battelli, - Pagine 36 e 40 tavole di . 
fac-simili, con cartella in mezza tela . 37 — 


Mannajour Monsig. Domenico, Vescovo titolare di Pomario. 
L’ATTO EROICO DI CARITA IN SUFFRA- 
GIO DELLE ANIME DEL PURGATORIO. 


Trattato uso del Clero, - 1932. in-8, 


Massimi Mons. Massino. LA NOSTRA FEDE. Le basi e Ia sintesi del 
Domma Cattolico. Quarta edizione, in-120, pp. 2992. . . .. 7,50 8,50 10— 
Esposizione breve e chiara della dottrina cattolica’per le persone eolta, 


PRAELECTIONES IURIS CANONICI. Tomus 1. 


Libri I et Codicis luris.Canonici (Manuscripti instar). OzsTeRLe 
P. GerARpus, O. S: B., dr. I. C., Consultor S. C. de Sacramentis, Pro- 
fessor institutionum I. C. in Collegio internationali S. Anselmi de 
Urbe. - In-8°, pp. 390 


AP Pe ENDIX seu Supplementum ad Missale Romanum pro Socie- 
tate lesu. Dimensiones maximae 33X24, reductibiles ad 22 X 16. - 1983 


Antiphonale Sacrosanctae Romanae Ecclesiae pro diurnis horis, a 
Pio Pp. X restitutum et editum et Ssmi D. N. Benedicti XV aucto- « 
ritate recognitum et vulgatum, Romae, 1919. Un volume in-8° di 
complessive pagine 1010, adorno di un’artistica immagine a colori e 

di molte ed accurate incisioni in nero (gr. 104) . 


VITA DI NOSTRO SIGNORE GESU CRISTO 
SECONDO GLI EVANGELI. Un vol. in-18, di pp. xv1-436, 
adorno di 27 artistiche illustrazioni, 1929. In brochure . 


RATTI ACHILLE (Pio XI). Scritti storici, con introduzione di PaoLo 
Betiezza. In-8°. pp. xivi-364 e sette tavole fuori testo una delle 
quali a colori. 


Fornari loserx. Communia vitae phrases et formulae ad latina collo- 
' quia instituenda, Editio altera locupletior. In-12°, pp. 86 


Veneunt Romae apud Administrationem Commentarii Officialis “Acta Aposto- 
licae Sedis ,, (Libreria Vaticana - Citta del Vaticano). 


L. L. L. 
RIGA Bm 


Omnes - qui nostrum ‘‘ Acta Apostolicae Sedis ,, Com- 
MO mentarium officiale sunt pacti, quibus mense decembri 
1933 nomina excidunt et denuo subaootand/ voluntas est — ut quam primam subscribant 
rogantur, ne iisdem ullam missio pro anno 1934 fasciculorum, volumen XXVI comple- 
ctentium, moram patiatur. 

In renovanda vero subnotatione ut alteram ex fasciculorum schedulis exterais mit- 
tant, vel numeros designent nomini ipsi praepositos socii iterum rogantur. 


Sono pregati i nostri abbonati, ai quali scade I’abbonamento 2 
nel mese di dicembre 1933, e che vogliono rinnovario, difarlo = 
al piit presto possibile, affinché non sia loro ritardata la spedizione dei fascicoli del iF 


1934, anno XXVI, volume XXVI. 
of Nel rinnovare il loro abbonamento sono pure pregati di volerci inviare la fascetta Mi 
con la quale ricevono il fascicolo, ovvero ricopiare i numeri che precedono il nome. 


T 


Nos abonnés, dont I’abonnement finit en décembre 1933, et qui désk 

A V i reraient le renouveler, sont ipriés de le faire au plus tét, afin qu’il 
71 n’y ait pas de retard dans lenvoi des fascicules de 1934, XXVI année, volume XXVI. 
ils sont priés également de vouloir bien, en renouvelant leur abonnement, envoyer 

Ja bande sous laquelle ils regoivent les fascicules, ou recopier les numéros qui pré- Fi 
cédent leur nom, . 


Pro Italia L. 30 — 


Extra Italiam L. it. 50 — 


MISSAE DEFUNCTORUM ex Missali Romano desum- 
ptae. Accedit Ritus absolutionis pro Defunctis. - Editio typica 
Vaticana in charta manufacta impressa, typis lectu facillimis, rubro- 
nigris characteribus, figuris, ete. ornata. Impressum patet 27 x 18; 

pagina 31x 22"/, (gr.205 pondo) 750 9— 10,56 

— Linteo nigro religata, cum Cruce impressa, signaculis,ett. . . . . 17,50 19— — 


BIBLIORUM SACRORUM iuxta Vulgatam Clementinam. 
NOVA EDITIO, breviario perpetuo et concordantiis aucta, adnotatis 
etiam locis, qui in monumentis Fidei sollemnioribus et in Liturgia 
Romana usurpari consueverunt. - Curavit ALOISIUS GRAMATICA 
et aunc typis Vaticanis iterum impressit, in-8°, pp. xvi-1186. 
(A) In charta indico-eburnea, religatum linteo, titulo aureo . . . . . 68— 
(B) In charta indico-alba, religatum linteo, titulo aureo. ..... 68— 
(C) In charta tenaci, religatum linteo, titulo aureo. . ...... 5S— B— 68— 


ORDO DIVINI OFFICII recitandi, sacrique peragendi 


iuxta Kalendarium Universalis Ecclesiae pro Anno Domini 1934. 
Accedunt Regulae in Missae celebratione servandae, [n-i6o, pp.160 250 2,80 3,50 


ORDO DIVINI OFFICII recitandi sacrique 


Clero Saeculari Romano, pro Anno Domini 1934 . ‘ ok 3850 4— 4,50 


Veneunt Romae apud Administrationem Commentarii Officialis “Acta Aposto- 
licae Sedis,, (Libreria Vaticana - Citta del Vaticano). 

